**OBEC JAKOVANY**

**so sídlom Obecný úrad, Jakovany 83, 083 01 Jakovany,**

**IČO: 00 327 166, DIČ: 2020711495**

**týmto vyhlasuje**

**OBCHODNÚ VEREJNÚ SÚŤAŽ**

v zmysle ustanovenia § 281 a nasl. Zákona č. 513/1991 Zb. Obchodný zákonník v znení neskorších predpisov a najvhodnejší návrh na uzavretie zmluvy o nájme nehnuteľnosti - nebytového priestoru – „Potraviny“ vo vlastníctve obce Jakovany v katastrálnom území Jakovany.

Obchodná verejná súťaž bola schválená Obecným zastupiteľstvom Uznesením č. 6/2022 zo dňa 17.02.2002.

1. Nebytové priestory – nachádzajúce sa v budove Obecného úradu Jakovany č. 83, zapísanej na LV č. 215 parcelné číslo 55.
2. Popis nehnuteľnosti: Nebytové priestory „Potraviny“ pozostávajú z týchto priestorov:

- predajná plocha

- sklad

- hygienické zariadenie

1. Účel nájmu: prevádzkovanie potravín a zmiešaného tovaru
2. Doba nájmu: doba určitá – 5 rokov.
3. Podmienky nájmu:

* min. nájomné 720 € /rok - bez energií
* otváracia doba min. 6 hodín denne v prac. dňoch

**Podmienky súťaže:**

1. Súťaž sa začína dňom jej zverejnenia na úradnej tabuli Obce Jakovany a na webovom sídle obce, t. j. 24.02.2022 – ukončenie súťaže 14.03.2022.
2. Účastníkmi môžu byť právnické osoby a fyzické osoby staršie ako 18 rokov, spôsobilé na právne úkony.
3. Návrh do súťaže predkladá jej účastník do podateľne Obecného úradu v Jakovanoch v neporušenej zapečatenej obálke s výzvou „NEOTVÁRAŤ“, na ktorej je uvedené meno/názov a adresa/sídlo účastníka a označenie „Obchodná verejná súťaž na nájom nebytových priestorov Potraviny – neotvárať“,

V obálke účastník predloží:

* doklad preukazujúci totožnosť účastníka (napr. Výpis z OR, ŽL),
* návrh ceny prenájmu za nebytové priestory cena/rok
* návrh zmluvy o nájme nebytových priestorov

Účastníkom súťaže predložené doklady v obálke musia byť originály alebo ich overené kópie.

Obálka musí byť doručená na adresu Obec Jakovany, Jakovany 83, 083 01 Jakovany do podateľne tak, aby jej prijatie mohlo byť zaevidované najneskôr dňa 14.03.2022 do 12.00 h.

1. Jeden účastník môže predložiť len jeden súťažný návrh.
2. Vyhlasovateľ súťaže je oprávnený rokovať o uzatvorení zmluvy s ďalším najúspešnejším uchádzačom aj v prípadoch, ak z akýchkoľvek dôvodov uchádzač, ktorého ponuka bola najvyššia, neuzavrie zmluvu.
3. Návrh doručený po stanovenom termíne, resp. návrh, v ktorom nebude splnená niektorá zo stanovených podmienok súťaže, nebude do súťaže zaradený.
4. Obhliadka nebytových priestorov sa uskutoční po dohode záujemcov na obecnom úrade, tel. č.: 0908 973 794.
5. Súťažné návrhy budú vyhodnotené komisiou dňa 15.03.2022 v kancelárii Obecného úradu v Jakovanoch. Vyhodnotenie súťaže je verejné a môže sa ho zúčastniť okrem účastníkov súťaže aj verejnosť.

Kritériom pre posudzovanie súťažných návrhov je najvyššie ponúknuté nájomné za nájom nebytového priestoru v súlade s bodom 5 týchto podmienok a účel využitia nebytového priestoru.

1. Vyhlasovateľ súťaže bude písomne informovať všetkých účastníkov súťaže o výsledku súťaže v lehote do 10 dní po overení zápisnice z vyhodnotenia súťaže starostom obce.
2. Vyhlasovateľ súťaže si vyhradzuje právo odmietnuť všetky návrhy a ukončiť súťaž ako neúspešnú, alebo predĺžiť lehotu na vyhlásenie výsledku obchodnej verejnej súťaže.

V Jakovanoch 23. 02 2022

Ľubor Seman

starosta obce